b'\n_START_ARTICLE_\nRussisk Wikipedia\n_START_SECTION_\nHistorie\n_START_PARAGRAPH_\nDen russisksprogede Wikipedia, sammen med den f\xc3\xb8rste b\xc3\xb8lge af ikke-engelsk Wikipediaer: catalansk, kinesisk, hollandsk, tysk, esperanto, fransk, hebraisk, italiensk, japansk, portugisisk, spansk og svensk, blev flyttet til sin nuv\xc3\xa6rende placering, ru.wikipedia.com, den 17. maj 2001._NEWLINE_Den f\xc3\xb8rste redigering p\xc3\xa5 den russisksprogede Wikipedia blev foretaget den 24. maj 2001 og bestod af linjen russisk: \xd0\xa0\xd0\xbe\xd1\x81\xd1\x81\xd0\xb8\xd1\x8f - \xd0\xb2\xd0\xb5\xd0\xbb\xd0\xb8\xd0\xba\xd0\xb0\xd1\x8f \xd1\x81\xd1\x82\xd1\x80\xd0\xb0\xd0\xbd\xd0\xb0; dansk: ~ Rusland - et stort land. En f\xc3\xb8lgende redigeringer \xc3\xa6ndrede dette til joke: russisk: \xd0\xa0\xd0\xbe\xd1\x81\xd1\x81\xd0\xb8\xd1\x8f - \xd1\x80\xd0\xbe\xd0\xb4\xd0\xb8\xd0\xbd\xd0\xb0 \xd1\x81\xd0\xbb\xd0\xbe\xd0\xbd\xd0\xbe\xd0\xb2 (\xd1\x83\xd1\x88\xd0\xb0\xd1\x81\xd1\x82\xd1\x8b\xd1\x85, \xd0\xbf\xd0\xbe\xd0\xb2\xd1\x8b\xd1\x88\xd0\xb5\xd0\xbd\xd0\xbd\xd0\xbe\xd0\xb9 \xd0\xbf\xd1\x80\xd0\xbe\xd1\x85\xd0\xbe\xd0\xb4\xd0\xb8\xd0\xbc\xd0\xbe\xd1\x81\xd1\x82\xd0\xb8 - \xd1\x81\xd0\xbc \xd0\xbc\xd0\xb0\xd0\xbc\xd0\xbe\xd0\xbd\xd1\x82.) dansk: ~ Rusland - elefanternes f\xc3\xa6dreland (stor\xc3\xb8ret, terr\xc3\xa6ng\xc3\xa5ende, se Mammut)._NEWLINE_I begyndelsen var udvikling af ru.wikipedia.com langsom, men p\xc3\xa5 en 12 m\xc3\xa5neders periode fra februar 2005 og februar 2006 overhalede ru.wikipedia ni andre sprogudgaver af wikipedia: catalansk, bulgarsk, ukrainsk, hebraisk, finsk, norsk, kinesisk, esperanto og dansk. I \xc3\xa5rene 2006, 2007, 2009, 2010, 2012, 2014 og 2015 vandt den russiske Wikipedia kategorien "Videnskab og uddannelse" af "Runetprisen" (russisk: \xd0\x9f\xd1\x80\xd0\xb5\xd0\xbc\xd0\xb8\xd1\x8f \xd0\xa0\xd1\x83\xd0\xbd\xd0\xb5\xd1\x82\xd0\xb0).\n_START_SECTION_\nRussisk wikipedia i sort\n_START_PARAGRAPH_\nDen 10. juli 2012 lukkede Russisk Wikipedia for adgangen til indholdet i 24 timer i protest mod de foresl\xc3\xa5ede \xc3\xa6ndringer til Ruslands Informationlov (lovforslag nr 89.417-6), der regulerer adgangen til Internetbaseret information for b\xc3\xb8rn. Blandt andet fasts\xc3\xa6tter lovforslaget oprettelse og landsd\xc3\xa6kkende h\xc3\xa5ndh\xc3\xa6velse af sortlister, der blokerer adgang til forbudte hjemmesider i Rusland. Flere aspekter af denne \xc3\xa6ndring blev kritiseret fra overtr\xc3\xa6delse af de demokratiske rettigheder af adskillige aktivister og internetudbydere. Is\xc3\xa6r blev kriterierne for sortlistning af hjemmesider som "for vage" og "bane vej for Internet censur"._NEWLINE_Tilh\xc3\xa6ngere af \xc3\xa6ndringen erkl\xc3\xa6rede, at lovforslaget kun tog sigte p\xc3\xa5 et bredt forbud mod f.ex. b\xc3\xb8rnepornografisk indhold, mens russisk Wikimedia erkl\xc3\xa6rede, at loven vil skabe en forhold svarende til den "store kinesiske firewall". De h\xc3\xa6vdede endvidere, at den eksisterende russiske juridiske praksis demonstrerer en h\xc3\xb8j sandsynlighed for en worst-case scenario, hvilket kunne resultere i et landsd\xc3\xa6kkende forbud mod Wikipedia.'